नई दिल्ली : ट्रेन मे नशायुक्त पदार्थ खुआ लूटपाट करनिहार गिरोह सं यात्री केँ सचेत करबा लेल रेलवे स्टेशन पर विभिन्न भाषामे उद्घोषणाक योजना बनेलक अछि जेकरा अंतर्गत आनंद विहार टर्मिनल पर किछ दिन सं मैथिली मे उद्घोषणा कऽ यात्री केँ सचेत कएल जा रहल अछि।
 बुलंदशहर : मैथिली ब्राह्मण महासभा एकता मंचक बीतल रवि केँ शांति वाटिका होममे कार्यक्रम सम्पन्न भेल जाहिमे संगठनक पदाधिकारी उत्तर प्रदेश सरकार लग अप्पन मांग रखलनि। सम्मेलनमे 30 नवंबर केँ विद्यापति जयंती पर सार्वजनिक अवकाश घोषित करबाक मांग यूपी सरकार सं कएल गेल।
 पटना : पटना लिटरेचर फेस्टिवल मे प्रज्ञा प्रतिष्ठान, काठमांडू केर सदस्य आ मैथिलीक साहित्यकार राम भरोस कापड़ि भ्रमर कहलनि जे नेपाल मे मैथिली साहित्य कऽ रचना स्वतः स्फूर्ति सं भेल, कोनो मिशन के लं नहि। मैथिली साहित्यक लेल नेपाल सरकार सक्रिय नहि अछि आ यैह कारण अछि जे मैथिली साहित्यक विकास तेज गति सं नहि भेल। जे कोनो पत्र-पत्रिका प्रकाशित भऽ रहल अछि, साहित्यकार अप्पन पेट काटि प्रकाशित कऽ रहल छथि। मैथिली साहित्य पर भेल संगोष्ठी मे ओ कहलनि जे नेपाल मे मैथिली पैघ स्तर पर बाजल जाइत अछि मुदा सरकारक ध्यान एहि दिस नहि।
 डेग अखन धरि नहि उठायल गेल अछि। बताबी जे पिछला बरख मैथिली राखि 7 गोट छात्र UPSC परिक्षामे सफल भेल छलथि आ ओकरा बाद सं विद्यार्थीक रूचि मैथिली प्रति बढ़ल जा जा रहल अछि। संस्थाक कहब अछि जे बिहार सरकार जाहि तरहें मैथिली भाषा कें उपेक्षित कय रहल अछि ताहि विरूद्ध संस्था आवाज उठौलक अछि।
 डेग अखन धरि नहि उठायल गेल अछि। बताबी जे पिछला बरख मैथिली राखि 7 गोट छात्र UPSC परिक्षामे सफल भेल छलथि आ ओकरा बाद सं विद्यार्थीक रूचि मैथिली प्रति बढ़ल जा जा रहल अछि। संस्थाक कहब अछि जे बिहार सरकार जाहि तरहें मैथिली भाषा कें उपेक्षित कय रहल अछि ताहि विरूद्ध संस्था आवाज उठौलक अछि।
 नई दिल्ली : मैथिली भोजपुरी अकादमी, दिल्लीक तत्वावधान मे रवि केँ श्रीराम सेँटर, मंडी हाउस मे कवि सम्मेलनक आयोजन कएल गेल। कार्यक्रममे दिल्लीक समाज कल्याण महिला आ बाल विकास मंत्री राखी बिड़ला कहलनि जे मैथिली आ भोजपुरी दुनू मधुर भाषा अछि। दिल्लीक 40 फीसदी लोक मैथिली आ भोजपुरी भाषी छथि। विभिन्न प्रदेशसं आयल लोक दिल्ली केँ सांस्कृतिक नगरी बनेबा मे सहयोग दैत छथि। ओ कहलनि जे एहि तरहक कवि सम्मेलन मासिक होएबाक चाही। मैथिली भोजपुरी अकादमीक उपाध्यक्ष अजीत दुबे कहलनि जे 2008 सं इ अकादमी लगातार राजधानी मे मैथिली आ भोजपुरी भाषी केँ जोड़बाक काज कऽ रहल अछि। कार्यक्रमक संचालक कवि रवीन्द्र श्रीवास्तव केलनि आ अध्यक्षता प्रसिद्ध कवि गिरीश गुंजन केलन्हि। ओतहि सुभद्रा वीरेन, बुद्धिनाथ झा, मनोज भावुक आदि कविता पाठ केलनि।
 गुवाहाटी : विद्यापति चेतना समिति, गुवाहाटी केर तत्वावधानमे दू दिवसीय विद्यापति पर्व समारोह हिँदुस्तानी केँद्रीय विद्यालय, भंगानगरमे शुरु भेल जेकर उद्घाटन महेंद्र मंलगिया केलनि। मौका पर महेँद्र मलंगिया मिथिलाक संस्कृति आ विद्यापति पर विचार रखलनि। एकरा बाद कवि सम्मेलन आयोजन भेल जेकर संचालन अमलेँदु शेखर पाठक केलनि जाहिमे डा॰ जयप्रकाश चौधरी जनक, श्रीप्रकाश, विद्याधर मिश्र, फूलचंद्र झा प्रवीण, गणेश झा आदि कविता पाठ केलनि। एकरा बाद 'अधिष्ठाता' नाटक केर सफल मंचन भेल जेकर निर्देशन कमल मोहन चुन्नू केलनि। दोसर दिन(आइ) सांझ 5 बजेसं सांस्कृतिक कार्यक्रम होएत। कार्यक्रमक पहिल दिनक सीधा प्रसारण मणिकांत झा द्वारा आकाशवाणी दरभंगा सं कएल गेल आ दोसर दिनक कार्यक्रमक प्रसारण सेहो होएबाक संभावना अछि।
 बेगूसराय : जिलाक चकियामे नेहरु शिक्षण संस्थानमे सुनील कुमारक अध्यक्षतामे अंर्तराष्ट्रीय मैथिली परिषदक एकटा बैसार बीतल काल्हि संपन्न भेल जाहिमे परिषदक प्रमुख डा॰ धनाकर ठाकुर कहलनि जे बेगूसराय मिथिलाक ह्रदय अछि आ मिथिला राज्य बनबामे बेगूसराय के अहम योगदान रहत। ओ कहलनि जे पत्र-पत्रिकामे बलुआहा कोसी महासेतु केँ कोसी-मिथिला जुड़ल से कहल जा रहल अछि जे गलत अछि दू भागमे बंटल मिथिला आब एक भेल अछि। सुनील कुमार कहलनि जे 12-14 अप्रैल केँ चकियामे मिथिला महोत्सव मनाएल जाएत, जाहिसं लोकसभमे जागृति आएत। मौका पर रत्नेश कुमार, कमलजीत, शोभाकांत झा, दिनेशलाल सिँह आदिक संगे बहुतो लोक अप्पन विचार रखलनि।
 दरभंगा/रांची : दू दिवसीय 10म अंतरराष्ट्रीय मैथिली सम्मेलन 22 आ 23 दिसंबरकेँ रांचीमे आयोजित होएत जाहिमे देश-विदेशक लोक भाग लेता। एहि सम्मेलनक महासचिव डॉ. बैद्यनाथ चौधरी बैजू जनौलनि जे सम्मेलन केँ सफल बनेबाक लेल तैयारी जोरशोर सऽ चलि रहल अछि। एहि सऽ पूर्व दिल्ली, मुंबई, कोलकाता, चेन्नई, तिरुपति, काठमांडू, गुवाहाटी आ देवघरमे इ सम्मेलन आयोजित भऽ चुकल अछि। एहि बेरक इ कार्यक्रम जनकपुरमे आयोजित होएबाक छल मुदा आब रांचीमे होएत, पछिला बरख सेहो इ दू दिवसीय आयोजन सूरत, गुजरातमे होएबाक छल मुदा अंतिम चरणमे देवघरमे भेल छल अर्थात दोसरो बेर इ आयोजन झारखंडमे होएत। इ आयोजन मैथिली भाषा केँ भारतक संविधानक अष्ठम अनुसूचीमे सूचीबद्ध करबाक खुशीमे मनाएल जाइत अछि।
 नई दिल्ली : 24 नवम्बर 2013 रवि केँ दिनक 12 बजेसं भारतक राष्ट्रीय राजधानी दिल्लीक जंतर मंतर पर मैथिल यूथ परिषद्के तत्वावधानमे एकटा शांतिपूर्ण प्रदर्शनक आयोजन कएल जा रहल अछि। मां सीता केँ विदेशी कहनिहार श्री हरीश रावत (केन्द्रीय मंत्री) समस्त हिंदू समाजक आस्था आ विश्वास केँ ठेस पहुंचेलनि। मां सीताक का जन्म सीतामढ़ी, मिथिला, भारतमे भेल छल जेकर वर्णन सभ पौराणिक कथा, धर्मग्रन्थमे वर्णित अछि। जौँ केन्द्रीय मंत्री केँ अप्पन देशक धर्म आ इतिहासक बारेमे जानकारी नहि अछि तऽ इ शर्मनाक गप्प अछि। जौँ हरीश रावत हिंदू समाजसं सार्वजनिक रूपे माफ़ी नहि मंगैत छथि तऽ एकर परिणाम राष्ट्रव्यापी आन्दोलनक रूपे उभरि कऽ सोझां आएत। एकरा संगे मिथिला राज्य निर्माण सेना सेहो हरीश रावतक एहि बयानक निंदा करैत 24 नवम्बरकेँ दिनक 2 बजे कॉफ़ी हाउस, कनाट प्लेससं हरीश रावतक घर धरि मार्च करत आ हरीश रावत केर घरक सोझां हरीश रावतक पुतला दहन करैत अपन विरोध दर्ज करत।
 वैशाली : वैशाली जिलाक जनदाहा प्रखंडक थानपुर गाममे बीतल काल्हि अंर्तराष्ट्रीय मैथिली परिषद द्वारा विद्यापति स्मृति पर्व मनाओल गेल। जय जय भैरविसं कार्यक्रमक शुरुआत भेल, जेकरा बाद स्वागत भाषण सतीश चंद्र मिश्रा केलनि। कार्यक्रमक अध्य्क्षता मनोज कुमार यादव केलनि। मुख्य अतिथिक रुपे परिषदक प्रमुख धनाकर ठाकुर कहलनि जे मिथिला राज्यमे वैशालीक स्थिति महत्वपूर्ण रहत। एतय पवन कुमार केँ अंर्तराष्ट्रीय मैथिली परिषद वैशालीक जिला संयोजक बनाएल गेल।
 नई दिल्ली : अखिल भारतीय मिथिला संघक तत्वावधानमे आयोजित दू दिवसीय मिथिला महोत्सवमे मुख्य अतिथिक रुपे दिल्ली मुख्यमंत्री शीला दीक्षित कलाकारक प्रस्तुति देखि कहलनि जे बड्ड दिनक बाद मिथिलाक संस्कृति केँ एतेक लगसं देखबाक मौका भेटल। ओ रंगारंग कार्यक्रमक उद्घाटन कऽ मिथिला संघक एहि तरहक आयोजनक लेल सराहना केलन्हि। महोत्सवमे मिथिलाक विधायक विनोद नारायण झा, संघक अध्यक्ष विजय चंद झा, उपाध्यक्ष डॉ. ममता ठाकुर, महासचिव शंभूनाथ मिश्र आ विश्वमोहन झा संगे कतेको पदाधिकारी उपस्थित छलथि। रफी मार्ग स्थित मावलंकर हॉलमे आयोजित मिथिला महोत्सवक दौरान संघक अध्यक्ष विजय चंद झा संघक 40 बरखक गौरवमयी इतिहासक वर्णन केलन्हि। ओ कहलनि जे अखिल भारतीय मिथिला संघ मिथिलाक सर्वागीण विकासमे अप्पन स्तरसं पैघ योगदान देलक अछि। डॉ. वीरेंद्र मलिक कहलनि जे मिथिलाक लोक संस्कृतिक दिव्य परंपरा रहल अछि, एकर तीन प्रमुख स्तंभ अछि लोक नाट्य, लोक संगीत आ लोक संस्कृति। एकर विवेचन, विश्लेषणसं एकर रूप स्पष्ट होइत अछि। जरूरी अछि जे एहि तरहक कार्यक्रमक आयोजन होइत रहय ताकि नव पीढ़ी मिथिलाक गौरवमयी संस्कृतिसं रूबरू होए। विनोद नारायण झा, प्रवीण नारायण चौधरी लगाइत महोत्सवमे बहुतो लोक मिथिला-मैथिली पर क्रेँदित विचार रखलनि!
 Half Murder!
 गौतम बुद्धनगर/नई दिल्ली : मैथिली फिल्म Half Murder केर मुर्हुत नोएडा(गौतम बुद्धनगर) मे समारोह पूर्वक बीतल काल्हि स्थानीय सेक्टर 22 केर रेडाक्स होटल केर आडोटोरियममे संपन्न भेल। मौका पर फिल्मक निर्माता आर के झा ,सह निर्माता नवीन चौधरी ,निर्देशक नीतेश भारद्वाज ,संगीतकार सुनील पवन संगे फिल्मक नायक-नायिका उपस्थित छलथि। निर्देशकक मानी तऽ इ फिल्म मधुबनीक अरेड़ कांड पर आधारित अछि जेकर शूटिँग आगामी 22 सितंबरसं उत्तरी मिथिलामे शुरु होएत। एहि फिल्म केँ मिथिलाक सभ क्षेत्रमे देखाएल जाएत। मौका पर मैथिली फिल्मसं जुड़ल बहुतो लोक उपस्थित छलथि।
 14 केँ रीलिज होएत 'चट मंगनी पट भेल बियाह'
दरभंगा : बीतल काल्हि स्थानीय लाइट हाउस सिनेमा हालमे मैथिली फिल्म 'चट मंगनी पट भेल बियाह' कऽ प्रदर्शन लऽ प्रेस कांफ्रेँस भेल। एहि फिल्मक निर्देशक किशोर नाथ कहलनि जे इ फिल्मकेँ सामाजिक पृष्ठभूमिसं जोड़ि कऽ बनाओल गेल अछि। इ फिल्म एकटा अद्भुत प्रेमकथा अछि। एहि फिल्मक शूटिँग मिथिला क्षेत्रमे भेल अछि जेकर लागत लगभगि 22 लाख रुपया अछि। इ फिल्म एकहि संग मिथिलाक 5 गोट सिनेमा हालमे देखाएल जाएत। एहि फिल्मक पटकथा आ संवाद ऋषि वशिष्ठक आ संगीत पवन नारायणक अछि। एहि फिल्ममे रामबाबू झा, पवन नारायण,खुशबू उत्तम, ऋचा ठाकुर अप्पन आवाज देने छथि। फिल्मक निर्माता मनोज कुमार ठाकुर छथि। फिल्ममे अभिनेताक रोल अनिल मिश्र आ अभिनेत्रीक रोल आशा झा आ काजल झा केलनि अछि। एहि फिल्मक गीत पहिलहिँ आबि गेल छल जाहिमे चट मंगनी पट भेल बियाह आ हमर कजरारे नैन गीत लोकप्रिय भेल अछि।
 बेगूसराय/मधुबनी : UPSC(संघ लोक सेवा आयोग) केर परीक्षामे मैथिली भाषा केँ वैकल्पिक विषय केँ रुपमे राखि 7 गोट प्रतियोगी सफलता प्राप्त केलनि, एहिमे बेसी मिथिलाक छथि। UPSC 2011 मे मैथिली राखि पांच गोट छात्र उत्तीर्ण भेल छलथि। बीतल शुक्रकेँ प्रकाशित परिणाममे मधुबनीक अंजनी कुमार झाकेँ 621 म स्थान भेटल अछि। आशुतोष कुमार पांडेय जे आराक रहनिहार छथि हुनका 457 म स्थान भेटल अछि। आशीष कुमार श्रीवास्तव जे लखनऊ केँ रहनिहार छथि हुनका 124 म स्थान भेटल अछि। मेघौल, बेगूसराय निवासी सुजीत कुमार केँ 423 म स्थान भेटल अछि। लखनऊ केँ एकटा आओर छात्र प्रेमरंजन सिँह केँ 379 म स्थान भेटल अछि। भागलपुरक मनीष कुमार चौधरी केँ 726 म स्थान भेटल अछि। मधुबनीक सत्येँद्र कुमार अंतिम 100 मे छथि, हिनका 71 म स्थान भेटल अछि।
 मिथिला प्राइम सफल छात्रगण केँ शुभकामना दैत अछि आ एहि बेर नीक स्थान नहि आनि सकल वा असफल छात्र केँ अगिला बेर नीक परिणामक शुभकामना दैत अछि!
 मिथिला प्राइम सफल छात्रगण केँ शुभकामना दैत अछि आ एहि बेर नीक स्थान नहि आनि सकल वा असफल छात्र केँ अगिला बेर नीक परिणामक शुभकामना दैत अछि!
 CBSE मे मैथिली चाही!
 नई दिल्ली : आगामी 3 मई केँ दिल्लीमे मिथिला राज्य निर्माण सेनाक नेतृत्वमे भारतक शिक्षा मंत्री भारत सरकार केँ एकटा ज्ञापन देल जाएत जाहिमे पुरजोर रूपे एही बातक मांग कएल जाएत जे C. B. S. E. बोर्ड मे मैथिली केँ एकटा ऐच्छिक विषयक रूपे जोड़ल जाए, कियैक तऽ 32 गोट भाषा जखन शामिल अछि तखन फेर मैथिली कियैक नहि। एकटा आओर ज्ञापन रेलमंत्री, भारत सरकार सेहो देल जाएत जाहिमे इ मांग कएल गेल अछि जे मिथिलाक समस्त रेलवे टीसन पर मैथिलीमे उद्घोषणा होए, जाहिसं मैथिलीक प्रचार-प्रसार होएत संगे तेसर आ अंतिम ज्ञापन सूचना आ प्रसारण मंत्रालय केँ देल जाएत जाहिमे संयुक्त रुपे इ मांग कएल गेल अछि जे समस्त सरकारी ,गैर सरकारी आ निजी मोबाइल कम्पनी जिनकर मिथिला क्षेत्रमे टेलीफोन सेवा अछि ओ मैथिलीमे सूचना देथि जे टेलीफोन वा मोबाइल बंद अछि वा व्यस्त अछि वा ओतय पहुंचनाय अखन संभव नहि अछि, जेना आन-आन प्रदेशमे होइत अछि। सेनाक अनूप कुमार आ विजय झा मिथिलावासी आ प्रवासी मैथिलसँ अपील करैत कहलनि जे एहि पुनीत काजमे हमरा सबहक संग आबी आ एकरा सभ मिलि सफल बनाबी।
 दरभंगा : बंबइया यात्री लेल खुशखबरी अछि, जल्दिये हुनका सभकेँ आरक्षित टिकटक समस्या खत्म भऽ जाएत। सातू दिन दरभंगा-मुंबई(लोकमान्य तिलक टर्मिनल) लेल ट्रेन भेटत। समस्तीपुर रेलमंडल एहि काजमे लागल अछि आ उमीद अछि जे जुलाई सँ इ ट्रेन दैनिक भऽ जाएत।
 बताबी जे अखन दरभंगा सँ मुंबई लेल पवन एक्सप्रेसक परिचालन सप्ताहमे मात्र तीन दिन मंगल, गुरु आ शनि केँ होइत अछि। बाकी चारि दिन इ ट्रेन मुजफ्फरपुरसँ चलैत अछि। एहि ट्रेनमे सभ सीजन पिक होइत अछि। मुंबई लेल एकटा आओर ट्रेन कर्मभूमि एक्सप्रेसक हालत एहन रहैत अछि जे क्षमतासँ चारि गुणा बेसी यात्रीक बोझ उठाबैत अछि। कर्मभूमि प्रति बरख लगभग 70 करोड़ आमद दैत अछि जे दरभंगा जंक्शनक सबसँ बेसी राजस्व देनिहाइर ट्रेन अछि। पवन एक्सप्रेसक दैनिक परिचालनक संबंधमे समस्तीपुरक सीनियर डीसीएम संग जनसंपर्क पदाधिकारी एमएआई हुमायूं एकर पुष्टि करैत कहला जे महाप्रबंधक केँ निर्देश पर एहि पर काज चलि रहली। बरख 13 केर रेल बजटमे मिथिलावासीक मांग छल जे एकटा नव ट्रेन मुंबई लेल भेटय वा पवन केँ दैनिक कएल जाए, से आब पूर्ण होइत बुझाइत अछि!
 बताबी जे अखन दरभंगा सँ मुंबई लेल पवन एक्सप्रेसक परिचालन सप्ताहमे मात्र तीन दिन मंगल, गुरु आ शनि केँ होइत अछि। बाकी चारि दिन इ ट्रेन मुजफ्फरपुरसँ चलैत अछि। एहि ट्रेनमे सभ सीजन पिक होइत अछि। मुंबई लेल एकटा आओर ट्रेन कर्मभूमि एक्सप्रेसक हालत एहन रहैत अछि जे क्षमतासँ चारि गुणा बेसी यात्रीक बोझ उठाबैत अछि। कर्मभूमि प्रति बरख लगभग 70 करोड़ आमद दैत अछि जे दरभंगा जंक्शनक सबसँ बेसी राजस्व देनिहाइर ट्रेन अछि। पवन एक्सप्रेसक दैनिक परिचालनक संबंधमे समस्तीपुरक सीनियर डीसीएम संग जनसंपर्क पदाधिकारी एमएआई हुमायूं एकर पुष्टि करैत कहला जे महाप्रबंधक केँ निर्देश पर एहि पर काज चलि रहली। बरख 13 केर रेल बजटमे मिथिलावासीक मांग छल जे एकटा नव ट्रेन मुंबई लेल भेटय वा पवन केँ दैनिक कएल जाए, से आब पूर्ण होइत बुझाइत अछि!
 लखनऊ/दरभंगा : भारतीय भाषा संस्थानक तत्वावधानमे उर्दू शिक्षण आ अनुसंधान केँद्र दिससँ आगामी 31 मार्चसँ 4 अप्रैल धरि लखनऊ स्थित मदन मोहन मालवीय मार्गमे होए वला कार्यशाला लेल सीएम कालेजमे हिँदीक प्राध्यापक डा॰ कृष्णचंद्र झा मयंक केँ आमंत्रित कएल गेल अछि। एहि कार्यशालामे मैथिली, उर्दू आ अंग्रेजी लेल बनाओल जा रहल डिक्शनरी पर विमर्श कएल जाएत। बताबी जे केँद्र सरकारक उर्दू शिक्षण आ अनुसंधान केँद्र उर्दू-मैथिली आ अंग्रेजी शब्दक शब्दकोष तैयार कऽ रहल अछि जाहिमे डा॰ मयंक केँ मैथिली शब्दक विशेषज्ञ रुपे आमंत्रित कएल गेल अछि।
 Powered by Blogger. 